**TUKUMA NOVADA DOME**

**TERITORIĀLĀS ATTĪSTĪBAS KOMITEJA**

**SĒDES DARBA KĀRTĪBA**

Tukumā

**2016.gada 14.janvārī**

**plkst.15:30**

1. Par grozījumiem Tukuma novada Slampes un Džūkstes pagastu pārvaldes nolikumā.

ZIŅO: D.Pole

2. Par izmaiņām Tukuma novada Irlavas administratīvās komisijas sastāvā un grozījumiem Tukuma novada Irlavas Administratīvās komisijas nolikumā.

ZIŅO: V.Janševskis

3. Par grozījumiem Tukuma novada Domes 2015.gada 30.aprīļa saistošajos noteikumos Nr.12 „Par Tukuma novada pašvaldībai piederošo vai piekrītošo neapbūvētu zemesgabalu iznomāšanu un nomas maksas noteikšanu”.

ZIŅO: M.Pole

4. Par Tukuma novada teritorijas plānojuma 2011.-2023.gadam grozījumu īstenošanu.

ZIŅO: Z.Koroļa (būs uz komitejas sēdi)

Komitejas priekšsēdētājs I.Zariņš

1.§.

**Par grozījumiem Tukuma novada Slampes**

**un Džūkstes pagastu pārvaldes nolikumā**

*Iesniegt izskatīšanai Domei šādu lēmuma projektu:*

Pamatojoties uz Tukuma novada Slampes un Džūkstes pagastu pārvaldes vadītājas Daces Poles 2015.gada 17.decembra iesniegumu (Domē saņemts 2015.gada 21.decembrī, reģ.Nr.7642), izdarīt ar Tukuma novada Domes 22.10.2009. lēmumu (prot.Nr.10, 7.§.) apstiprinātajā Tukuma novada Slampes un Džūkstes pagastu pārvaldes nolikuma 7.punktā šādus grozījumus un izteikt nolikuma 7.punktu jaunā redakcijā:

„7. Pārvaldes vadītāja iedzīvotājus pieņem:

7.1. Slampes pakalpojumu centrā – pirmdienās no plkst.13:00 līdz 15:00;

7.2. Džūkstes pakalpojumu centrā – pirmdienās no plkst. 16:00 līdz 18:00.”

Nosūtīt:

* Admin.nod.
* Slampes un Džūkstes pp

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Juridiskā nod. (L.Lagzdiņa), saskaņots ar L.Bičušu

APSTIPRINĀTS

ar Tukuma novada Domes 22.10.2009.

lēmumu (prot.Nr.10, 7.§.)

Ar grozījumiem, kas izdarīti ar Tukuma novada Domes lēmumiem:

- 25.07.2013. (prot.Nr.12, 25.§.),

- 28.01.2016. (prot. Nr.\_\_,\_\_. §.)

**SLAMPES UN DŽŪKSTES PAGASTU PĀRVALDES**

**NOLIKUMS**

Izdots saskaņā ar likuma „Par pašvaldībām” 41.panta pirmās daļas 2.punktu un 69.¹pantu

**I. Vispārīgie jautājumi**

1. Slampes un Džūkstes pagastu pārvalde (turpmāk – Pārvalde) ir Tukuma novada Domes (turpmāk – Dome) izveidota iestāde, kas Slampes un Džūkstes pagastu teritorijā pakalpojumu centros iedzīvotājiem un citām personām nodrošina likumā „Par pašvaldībām” un citos ārējos normatīvajos aktos noteikto pašvaldības sniegto pakalpojumu pieejamību.

2. Pārvaldes tiesiskais pamats ir Latvijas Republikā spēkā esošie normatīvie akti, pašvaldības saistošie noteikumi, Tukuma novada Domes lēmumi, vadības rīkojumi u.c.

3. Pārvaldes darbības likumību uzrauga Tukuma novada Domes priekšsēdētāja vietnieks.

4. Pārvalde rīkojas ar Domes piešķirtajiem finanšu līdzekļiem saskaņā ar pašvaldības budžetā apstiprināto finansējumu. Pārvalde ir juridiska persona, tai ir savs norēķinu konts, veidlapas un zīmogs.

5. Pārvaldes administratīvo teritoriju veido Slampes pagasts ar pakalpojumu sniegšanas centru Slampē un Džūkstes pagasts ar pakalpojumu sniegšanas centru Džūkstē.

6. Pārvaldes darba laiki:

Slampes pagasta pakalpojumu centrā, „Kultūras pils”, Slampes pagastā:

- pirmdienās no plkst. 8:00 līdz plkst. 12:30 un no plkst. 13:00 līdz plkst. 18:00;

- otrdienās, trešdienās un ceturtdienās no plkst. 8:00 līdz plkst. 12:30 un no plkst. 13:00 līdz plkst. 16:30;

- piektdienās no plkst. 8:00 līdz plkst. 12:30 un no plkst. 13:00 līdz plkst. 15:00.

Džūkstes pagasta pakalpojumu centrā „Biedrību nams”, Džūkstes pagastā:

- pirmdienās no plkst. 8:00 līdz plkst. 12:30 un no plkst. 13:00 līdz plkst. 18:00;

- otrdienās, trešdienās un ceturtdienās no plkst. 8:00 līdz plkst. 12:30 un no plkst. 13:00 līdz plkst. 16:30;

- piektdienās no plkst. 8:00 līdz plkst. 12:30 un no plkst. 13:00 līdz plkst. 15:00.

~~7. Pārvaldes vadītājs iedzīvotājus pieņem:~~

~~Slampes pakalpojumu centrā~~

~~- pirmdienās no plkst. 16:00 līdz plkst. 18:00;~~

~~Džūkstes pakalpojumu centrā~~

~~- pirmdienās no plkst. 13:00 līdz plkst. 15:00.”.~~

7. Pārvaldes vadītāja iedzīvotājus pieņem:

7.1. Slampes pakalpojumu centrā – pirmdienās no plkst.13:00 līdz 15:00;

7.2. Džūkstes pakalpojumu centrā – pirmdienās no plkst. 16:00 līdz 18:00.

*Ar grozījumiem, kas izdarīti ar Tukuma novada Domes 25.07.2013. lēmumu prot.Nr.12, 25.§.)*

*Ar grozījumiem, kas izdarīti ar Tukuma novada Domes 28.01.2016. lēmumu prot.Nr.\_\_, \_\_.§.)*

8. Pārvaldes juridiskais nosaukums ir „Slampes un Džūkstes pagastu pārvalde” un tās juridiskā adrese: „Kultūras pils”, Slampes pagasts, Tukuma novads, LV-3119.

**II. PĀRVALDES KOMPETENCE**

9. Atbilstoši likumam „Par pašvaldībām” Pārvalde:

9.1. nodrošina pašvaldības kompetencē esošo izziņu izsniegšanu un sniedz informāciju par pašvaldības kompetencē esošajiem jautājumiem;

9.2. pieņem valsts noteikto nodokļu un nodevu maksājumus, kuru iekasēšana ir uzdota pašvaldībai, kā arī Domes noteikto nodevu maksājumus un maksājumus par pašvaldības sniegtajiem pakalpojumiem;

9.3. nodrošina pašvaldības sociālo pabalstu izmaksas, normatīvo aktu un Tukuma novada Domes saistošo noteikumu noteiktajā kārtībā;

9.4. pieņem iesniegumus, sūdzības un priekšlikumus no iedzīvotājiem un juridiskajām personām, sniedz atbildes uz iesniegumiem utt.;

9.5. organizē komunālo pakalpojumu sniegšanu, teritorijas labiekārtošanu un pašvaldības ceļu un ielu uzturēšanu Pārvaldes teritorijā;

9.6. veic atsevišķu grāmatvedības uzskaiti, izdod iekšējos normatīvos aktus par grāmatvedības uzskaiti, saskaņojot tos ar Domes Finanšu nodaļu;

9.7. Pārvalde, saskaņojot ar Domi, atver norēķinu kontus kredītiestādēs;

9.8. nodrošina lauku attīstības speciālista un zemes ierīkotāja konsultācijas Pārvaldes teritorijā;

9.9. nodrošina Slampes un Džūkstes pagasta teritorijas attīstību saskaņā ar apstiprināto teritorijas plānojumu un teritorijas programmu;

9.10. nodrošina veselības aprūpes pieejamību Pārvaldes teritorijā, kā arī veicina iedzīvotāju veselīgu dzīvesveidu un sportu;

9.11. nodrošina informācijas pieejamību par Domes pieņemtajiem lēmumiem un citu vispārpieejamu informāciju;

9.12. nodrošina kultūras pakalpojumu pieejamību Pārvaldes teritorijā.

10. Domes lēmumos noteiktajā kārtībā Pārvalde:

10.1. pieņem no iedzīvotājiem maksājumus par visa veida Tukuma novada pašvaldības (turpmāk – Pašvaldība) sniegtajiem komunālajiem un citiem pakalpojumiem;

10.2. sniedz informāciju un izziņas interesentiem par Domes un Pārvaldes kompetencē esošajiem jautājumiem;

10.3. nodrošina informācijas apriti starp Pašvaldības institūcijām;

10.4. organizē iedzīvotāju pieņemšanu pie Domes amatpersonām;

10.5. sadarbojas ar citām Pašvaldības iestādēm to sniegto pakalpojumu organizēšanā Pārvaldes teritorijā;

10.6. organizē Pārvaldes pārziņā nodotās kustamās un nekustamās mantas apsaimniekošanu;

10.7. atbilstoši likuma „Par arhīviem” prasībām uzkrāj un saglabā Pārvaldes dokumentus līdz to nodošanai valsts arhīvā;

10.8. nodrošina sadarbību ar valsts un pašvaldības institūcijām: novada pašvaldības aģentūru „Tukuma novada sociālais dienests”, bāriņtiesu, būvvaldi u.c.;

10.9. Pārvalde organizē skolēnu pārvadājumus Pārvaldes teritorijā.

11. Lai nodrošinātu Pārvaldei uzdoto funkciju izpildi, tai ir tiesības:

11.1. pieprasīt un saņemt no Domes, tās padotībā esošajām institūcijām un amatpersonām Pārvaldes funkciju izpildei nepieciešamās ziņas, statistisko un citu informāciju;

11.2. izstrādāt un iesniegt Domes priekšsēdētājam Domes lēmumu projektus par Pārvaldes darbības jautājumiem, sniegt atzinumus par Domes lēmumu projektiem, kas attiecas uz Pārvaldes darbību;

11.3. iesniegt Domei priekšlikumus par Pārvaldes darbības nodrošināšanai nepieciešamo finansējumu, ierosinājumus Pārvaldes darba uzlabošanai un pakalpojumu kvalitātes paaugstināšanai.

12. Pārvaldes pārraudzībā ir šādas Domes iestādes, kapitālsabiedrība un p/a „Tukuma novada sociālais dienests” struktūrvienība:

12.1. Zemgales vidusskola;

12.2. Slampes pirmsskolas izglītības iestāde „Pienenīte”;

12.3. Džūkstes pamatskola;

12.4. sabiedrība ar ierobežotu atbildību „Komunālserviss TILDe”,

12.5. Slampes un Džūkstes pagastu kopienas centrs „Rīti”.

*Ar grozījumiem, kas izdarīti ar Tukuma novada Domes 25.07.2013. lēmumu prot.Nr.12, 25.§.)*

13. Pārvaldes tiešā pakļautībā ir šādas iestādes un struktūrvienības:

13.1. Slampes un Džūkstes komunālā saimniecība;

13.2. Slampes Kultūras pils;

13.3. Džūkstes kultūras nams;

13.4. Slampes bibliotēka;

13.5. Džūkstes bibliotēka;

13.6. Pienavas bibliotēka.

**III. PĀRVALDES AMATPERSONU PILNVARAS**

14. Pārvaldes darbu organizē un vada Pagastu pārvaldes vadītājs(turpmāk – Pārvaldes vadītājs), kuru ieceļ amatā un atbrīvo no amata ar Domes lēmumu. Pārvaldes vadītājs strādā uz darba līguma pamata. Pārvaldes vadītāja amatalgu nosaka ar atsevišķu Domes lēmumu.

15. Pārvaldes vadītājs:

15.1. vada, plāno, organizē un nodrošina Pārvaldes darbu, ir personīgi atbildīgs par Pārvaldes likumīgu darbību un kompetences jautājumu izpildi;

*Ar grozījumiem, kas izdarīti ar Tukuma novada Domes 25.07.2013. lēmumu prot.Nr.12, 25.§.)*

15.2. atbild par Pārvaldē sniegto pašvaldības pakalpojumu un informācijas pieejamību, organizē iedzīvotāju pieņemšanu un atbilstoši savai kompetencei izskata iesniegumus un sūdzības, kā arī atbild par informācijas apriti starp pakalpojumu centriem un citām pašvaldības institūcijām;

15.3. nodrošina Pārvaldei nodoto pašvaldības objektu apsaimniekošanu; Domes noteiktajā kārtībā rīkojas ar Pārvaldes rīcībā esošajiem materiālajiem resursiem un piešķirtajiem finanšu līdzekļiem;

15.4. atbilstoši savai kompetencei rīkojas ar pašvaldības mantu un naudas līdzekļiem, slēdz saimnieciskos darījumus;

15.5. pēc Domes priekšsēdētāja vai deputātu pieprasījuma sniedz ziņojumus Domei par Pārvaldes darbu;

15.6. bez īpaša Domes pilnvarojuma pārstāv Pārvaldi valsts pārvaldes institūcijās, tiesā un attiecībās ar fiziskām vai juridiskām personām;

15.7. apstiprina struktūrvienību funkcijas un struktūrvienību nolikumus;

15.8. pieņem darbā un atbrīvo no darba Pārvaldes darbiniekus, nosaka viņu darba pienākumus, amatalgu un piemaksas pie darba algas piešķirtā darba algu fonda ietvaros;

15.9. Domes noteiktajā termiņā un kārtībā iesniedz pašvaldības izpilddirektoram informāciju, kas nepieciešama pašvaldības gada publiskā pārskata sagatavošanai;

15.10. regulāri, bet ne retāk kā reizi ceturksnī informē Domi par Pārvaldes kompetences jautājumu izpildi;

15.11. reizi gadā iesniedz Domei apstiprināšanai Pārvaldes darbības gada plānu un atskaiti par iepriekšējā gada darbības plāna izpildi;

15.12. nodrošina Pārvaldes konsultatīvās padomes darbu.

16. Pārvaldes vadītājs ir tiesīgs slēgt darba līgumus ar pārvaldes darbiniekiem, uzņēmuma līgumus, citus saimnieciskos līgumus (piegādēm un pakalpojumiem līdz Ls 20000, būvniecībai līdz Ls 120 000) un privāttiesiskos līgumus par summu, kura nepārsniedz Ls 10000 apstiprinātā budžeta ietvaros. Pārvaldes vadītāja pienākums ir nodrošināt, lai par summām, kas attiecīgi pārsniedz Ls 3000 un Ls 10000, tiktu organizēta iepirkumu procedūra.

17. Pārvaldes vadītājam tiek piešķirtas pirmā paraksta tiesības uz Pārvaldes finanšu dokumentiem.

18. Pārvaldes vadītājam var būt vietnieks. Pārvaldes vadītāja prombūtnes un/vai atvaļinājuma laikā Pārvaldes darbu vada un organizē Pārvaldes vadītāja vietnieks, ja tāda nav, tad pašvaldības izpilddirektora norīkota amatpersona.

19. Pārvaldes struktūru, štatu sarakstus un amatalgas, atbilstoši noteiktajām iestādes funkcijām un piešķirtajam finansējumam, nosaka Pārvaldes vadītājs, saskaņojot ar pašvaldības izpilddirektoru, un apstiprina Domes priekšsēdētāja vietnieks.

20. Pārvaldes vadītājs atbild par grāmatvedības kārtošanu atbilstoši normatīvajiem aktiem un Domes amatpersonu rīkojumiem.

21. Pārvaldes darbinieku kompetenci nosaka Pārvaldes vadītāja apstiprināti amata pienākumu apraksti.

Domes priekšsēdētājs (personiskais paraksts) J.Šulcs

2.§.

**Par izmaiņām Tukuma novada Irlavas**

**administratīvās komisijas sastāvā un**

**grozījumiem Tukuma novada Irlavas**

**Administratīvās komisijas nolikumā**

*Iesniegt izskatīšanai Domei šādu lēmuma projektu:*

Pamatojoties uz Ivetas Čivčišas 2016.gada 11.janvāra iesniegumu (reģ.Nr. IL/1-24/16/1) par viņas izslēgšanu no Tukuma novada Irlavas administratīvās komisijas sastāva un likuma „Par pašvaldībām” 21.panta pirmās daļas 27.punktu:

1. izslēgt **Ivetu Čivčišu** no Tukuma novada Irlavas administratīvās komisijas sastāva,

2. Izdarīt grozījumus Tukuma novada Irlavas administratīvās komisijas nolikumā (apstiprināts ar Tukuma novada Domes 26.09.2013. lēmumu, prot.Nr.14, 11.§.) un izteikt nolikuma 1.punktu šādā redakcijā:

„1. Tukuma novada Irlavas administratīvo komisiju (turpmāk-Komisija) izveido ar Tukuma novada Domes lēmumu ne mazāk kā sešu cilvēku sastāvā.”

Nosūtīt:

-Admin. nod.

-Irlavas un Lestenes pagastu pārv.

-Irlavas administratīvā kom.

-izraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Irlavas un Lestenes pag.p. M.Freiberga

**Zināšanai**

**L Ē M U M S**

Tukumā

2013.gada 25.jūlijā prot.Nr.12, 28.§.

**Par Tukuma novada Irlavas administratīvās**

**komisijas izveidošanu**

Pamatojoties uz Tukuma novada Domes 2013.gada 14.jūnija saistošo noteikumu Nr.15 „Tukuma novada pašvaldības nolikums” (prot.Nr.10, 3.§.) 16.punktu, izveidot **Irlavas administratīvo komisiju** šādā sastāvā:

1. Sanita Auziņa - Irlavas bērnunama-patversmes direktore,

2. Jānis Apsītis - uzņēmējs,

3. Mārīte Freiberga - Irlavas un Lestenes pagastu pārvaldes sekretāre,

4. Raimonds Vīndedzis - iedzīvotājs,

5. Andis Švāns - Irlavas sporta nama vadītājs,

6. Skaidrīte Gulbe - Irlavas vidusskolas direktore,

~~7. Iveta Čivčiša – Irlavas pagasta iedzīvotāja.~~

Domes priekšsēdētājs (personiskais paraksts) J.Šulcs

Nolikums kuru groza

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: [dome@tukums.lv](mailto:dome@tukums.lv)

APSTIPRINĀTS

ar Tukuma novada Domes 26.09.2013.

lēmumu (prot.Nr.14, 11.§.)

Ar grozījumiem, kas izdarīti ar

Tukuma novada domes ..01.01.2016.

lēmumu (prot.Nr...,...§.)

**IRLAVAS ADMINISTRATĪVĀS KOMISIJAS**

**NOLIKUMS**

**I. Vispārīgie noteikumi**

~~1. Tukuma novada Irlavas administratīvo komisiju (turpmāk - Komisija) izveido ar Tukuma novada Domes lēmumu ne mazāk kā septiņu cilvēku sastāvā.~~

1. Tukuma novada Irlavas administratīvo komisiju (turpmāk - Komisija) izveido ar Tukuma novada Domes lēmumu ne mazāk kā sešu cilvēku sastāvā.

Ar grozījumiem, kas izdarīti ar Tukuma novada Domes ..01.2016. lēmumu (prot.Nr..,..§.)

2. Komisija savu darbību veic, pamatojoties uz Latvijas Administratīvo pārkāpumu kodeksu un saskaņā ar Tukuma novada pašvaldības saistošajiem noteikumiem.

3. Komisiju vada tās priekšsēdētājs, bet priekšsēdētāja prombūtnes laikā priekšsēdētāja vietnieks. Komisijas priekšsēdētāja prombūtnes laikā priekšsēdētāja vietnieks pilda citus uz Komisijas priekšsēdētāju šajā nolikumā attiecināmos pienākumus. Komisijas priekšsēdētāju, vietnieku un sekretāru no sava vidus ievēl Komisijas locekļi.

4. Komisija izskata administratīvo pārkāpumu lietas, kas saņemtas Irlavas teritoriālajā vienībā.

5. Komisija ir pakļauta Domes Finanšu komitejai.

6. Komisijas organizatorisko darbu nodrošina pašvaldības izpilddirektora norīkota persona.

**II. Administratīvās komisijas darbība**

7. Komisija savas kompetences robežās izskata administratīvā procesa kārtībā sastādītos administratīvos protokolus.

8. Komisijai iesniegtais administratīvais protokols jāizskata 30 dienu laikā no tā saņemšanas brīža.

Komisijas sēdes tiek sasauktas pēc vajadzības.

9. Lietas sagatavošanu izskatīšanai Komisijas sēdē veic Komisijas sekretārs, kurš uzaicina uz Komisijas sēdi pie atbildības saucamās personas, cietušos, vajadzības gadījumā lūdz puses vai administratīvā protokola iesniedzēju, vai citas personas iesniegt papildmateriālus, pieņem lūgumus no personām, kuras piedalās lietas izskatīšanā.

10. Komisija ir lemttiesīga, ja tās sēdē piedalās ne mazāk kā puse Komisijas locekļu.

11. Komisijas sēdi vada Komisijas priekšsēdētājs, bet viņa prombūtnē – priekšsēdētāja vietnieks. Ja Komisijas sēdē nepiedalās ne Komisijas priekšsēdētājs, ne viņa vietnieks, klātesošie Komisijas locekļi no sava vidus ievēl sēdes vadītāju un par to izdara ierakstu sēdes protokolā.

12. Administratīvā pārkāpuma lietas izskatīšana Komisijas sēdē sākas ar Komisijas koleģiālā sastāva paziņošanu.

Komisijas priekšsēdētājs paziņo, kādu lietu izskatīs, kas tiek saukts pie administratīvās atbildības, izskaidro personām, kas piedalās lietas izskatīšanā, viņu tiesības un pienākumus, nolasa protokolu par administratīvo pārkāpumu. Sēdē noklausās personu paskaidrojumus, kuras piedalās lietas izskatīšanā, izskata pierādījumus un izlemj lūgumus. Ja lietā piedalās prokurors, tad noklausās viņa atzinumus.

13. Komisija, izskatot administratīvā pārkāpuma lietu, noskaidro, vai ir izdarīts administratīvais pārkāpums, vai attiecīgā persona ir vainīga tā izdarīšanā, vai šo personu var saukt pie administratīvās atbildības, vai ir atbildību mīkstinoši vai pastiprinoši apstākļi, vai ir nodarīts mantisks zaudējums, kā arī noskaidro citus lietas apstākļus, kam ir nozīme lietas pareizā izlemšanā.

14. Izskatījusi lietu par administratīvo pārkāpumu, Komisija pieņem vienu no šādiem lēmumiem:

14.1. par administratīvā soda uzlikšanu,

14.2. par lietvedības izbeigšanu.

15. Lēmumu pieņem ar Komisijas locekļu, kas piedalās sēdē, vienkāršu balsu vairākumu. Ja Komisijas locekļu balsis sadalās līdzīgi, izšķirošā ir Komisijas priekšsēdētāja balss.

Lēmumu administratīvā pārkāpuma lietā paraksta Komisijas priekšsēdētājs (viņa prombūtnes laikā – priekšsēdētāja vietnieks).

16. Komisijas lēmumu personām, kas piedalās lietas izskatīšanā, paziņo tūlīt pēc lietas izskatīšanas. Lēmuma norakstu triju dienu laikā Komisijas sekretārs izsniedz vai nosūta personai, par kuru tas pieņemts. Cietušajam lēmuma norakstu izsniedz pēc viņa lūguma.

Lēmuma norakstu izsniedz pret parakstu. Ja lēmuma norakstu nosūta pa pastu, par to izdara attiecīgu ierakstu lietā.

Pēc Komisijas ieskata pieņemtos Komisijas lēmumus var paziņot sabiedrībai, citām iestādēm, uzņēmumiem.

17. Komisijas lēmumu var pārsūdzēt rajona (pilsētas) tiesā.

18. Ja Komisijas loceklis bez attaisnojoša iemesla trīs reizes pēc kārtas neierodas uz Komisijas sēdi, pēc Komisijas priekšsēdētāja ierosinājuma Tukuma novada Dome var lemt par viņa izslēgšanu no Komisijas sastāva.

19. Komisija darbojas līdz jaunas komisijas izveidošanai.

20. Atlīdzību par piedalīšanos Komisijas sēdēs Komisijas locekļi var saņemt atbilstīgi Tukuma novada Domes lēmumam.

Domes priekšsēdētājs (personiskais paraksts) J.Šulcs

3.§.

**Par grozījumiem Tukuma novada Domes 2015.gada**

**30.aprīļa saistošajos noteikumos Nr.12 „Par Tukuma**

**novada pašvaldībai piekrītošo vai piederošo neapbūvētu**

**zemesgabalu iznomāšanu un nomas maksas noteikšanu”**

*Iesniegt izskatīšanai Domeikomitejai šādu lēmuma projektu:*

2015.gada 22.decembrī Tukuma novada Domē tika saņemta Vides aizsardzības un reģionālās attīstības ministrijas vēstule Nr.18-6/10496 „Par saistošajiem noteikumiem“, ar kuru tiek lūgts nodrošināt saistošo noteikumu Nr.12 atbilstību pašvaldībai dotā pilnvarojuma apjomam. Ievērojot minēto, nepieciešams veikt grozījumus 2015.gada 30.aprīļa saistošajos noteikumos Nr.12 „Par Tukuma novada pašvaldībai piekrītošo vai piederošo neapbūvētu zemesgabalu iznomāšanu un nomas maksas noteikšanu“.

1. Apstiprināt saistošos noteikumus Nr.... „Par grozījumiem Tukuma novada Domes 2015.gada 30.aprīļa saistošajos noteikumos Nr.12 „Par Tukuma novada pašvaldībai piekrītošo vai piederošo neapbūvētu zemesgabalu iznomāšanu un nomas maksas noteikšanu”” (pievienoti).

2. Saistošos noteikumus Nr....... „Par grozījumiem Tukuma novada Domes 2015.gada 30.aprīļa saistošajos noteikumos Nr.12 „Par Tukuma novada pašvaldībai piekrītošo vai piederošo neapbūvētu zemesgabalu iznomāšanu un nomas maksas noteikšanu”” triju darba dienu laikā pēc to parakstīšanas nosūtīt atzinuma sniegšanai Vides aizsardzības un reģionālās attīstības ministrijai elektroniskā veidā parakstītu ar drošu elektronisko parakstu, kas satur laika zīmogu.

3. Noteikt, ka saistošie noteikumi Nr..... „Par grozījumiem Tukuma novada Domes 2015.gada 30.aprīļa saistošajos noteikumos Nr.12 „Par Tukuma novada pašvaldībai piekrītošo vai piederošo neapbūvētu zemesgabalu iznomāšanu un nomas maksas noteikšanu”” stājas spēkā nākamajā dienā pēc to pilna teksta publicēšanas Domes bezmaksas informatīvajā izdevumā „Tukuma Laiks”.

4. Saistošos noteikumus Nr...... Par grozījumiem Tukuma novada Domes 2015.gada 30.aprīļa saistošajos noteikumos Nr.12 „Par Tukuma novada pašvaldībai piekrītošo vai piederošo neapbūvētu zemesgabalu iznomāšanu un nomas maksas noteikšanu””:

4.1. publicēt Tukuma novada Domes bezmaksas informatīvajā izdevumā „Tukuma Laiks”;

4.2. publicēt pašvaldības tīmekļa vietnē [www.tukums.lv](http://www.tukums.lv/);

4.3. izvietot pieejamā vietā Domes ēkā un pagastu pārvaldēs.

Nosūtīt:

- Īp. nod.

- Fin. nod.

- Jur. nod.

**\_\_\_\_\_\_\_\_\_\_\_\_\_\_\_\_\_\_\_\_\_**

Sagatavoja: jur.nod. M.Pole

**Saistošo noteikumu „Par grozījumiem Tukuma novada Domes 2015.gada 30.aprīļa saistošajos noteikumos Nr.12 „Par Tukuma novada pašvaldībai piekrītošo vai piederoši neapbūvētu zemesgabalu iznomāšanu un nomas maksa noteikšanu”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums. | Nepieciešams nodrošināt vienlīdzīgas iespējas Tukuma novada administratīvajā teritorijā un citā administratīvajā teritorijā reģistrētajām personām. |
| 2. Īss projekta satura izklāsts. | Grozījumi paredz, ka turpmāk Tukuma novada administratīvajā teritorijā reģistrējamām personām nebūs priekšrocības. |
| 3. Informācija par plānoto projekta ietekmi uz pašvaldības budžetu. | Projekts neietekmē pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā. | Projekts uzņēmējdarbības vidi neietekmē. |
| 5. Informācija par administratīvajām procedūrām. | Projekts neparedz administratīvo procedūru palielināšanu. |
| 6. Informācija par konsultācijām ar privātpersonām. | Konsultācijas ar privātpersonām, izstrādājot saistošos noteikumus, nav veiktas. Saistošo noteikumu projekts un tam pievienotais paskaidrojuma raksts pēc izskatīšanas Domes Teritoriālās attīstības komitejas sēdē publicēts pašvaldības mājaslapā internetā [www.tukums.lv](http://www.tukums.lv). |

APSTIPRINĀTI

ar Tukuma novada Domes \_01.2016.

lēmumu (prot. Nr.\_\_,\_\_.§.)

**SAISTOŠIE NOTEIKUMI**

Tukumā

2016.gada\_\_.\_\_\_\_\_\_\_ **Nr.**

(prot. Nr.\_\_.\_\_\_.§.)

**Par grozījumiem Tukuma novada Domes**

**2015.gada 30.aprīļa saistošajos noteikumos Nr.12**

**„Par Tukuma novada pašvaldībai piekrītošo vai**

**piederošo neapbūvētu zemesgabalu iznomāšanu**

**un nomas maksas noteikšanu ”**

Izdoti saskaņā ar likuma „[Par pašvaldībām](http://likumi.lv/doc.php?id=57255)”

43.panta pirmās daļas 13.punktu, 43.panta trešo daļu, Ministru kabineta 30.10.2007. noteikumu Nr.735 “[Noteikumi par publiskas personas zemes nomu”](http://likumi.lv/doc.php?id=165950) 18.punktu

Izdarīt Tukuma novada Domes 2015.gada 30.aprīļa saistošajos noteikumos Nr.12 ”Par Tukuma novada pašvaldībai piekrītošo vai piederošo neapbūvētu zemesgabalu iznomāšanu un nomas maksas noteikšanu” (turpmāk – noteikumi) šādus grozījumus:

1. izslēgt noteikumu 8.punktu,

2. izteikt noteikumu 9.punktu šādā redakcijā:

„9. Ja uz vienu zemes gabalu piesakās vairākas personas Domes Īpašumu apsaimniekošanas un privatizācijas komisija rīko šādu zemes gabalu nomas tiesību izsoli. Izsoles rezultātus zemes iznomāšanai iesniedz apstiprināšanai Domei. Nomas tiesību izsolē solīšanu sāk no 15.2.apakšpunktā noteiktās nomas maksas”;

3. izteikt noteikumu 10.punktu šādā redakcijā:

„10. Ja uz vienu zemes gabalu, kas ieskaitīts rezerves zemes fondā, piesakās vairākas personas Domes Īpašumu apsaimniekošanas un privatizācijas komisija rīko šādu zemes gabalu nomas tiesību izlozi un izlozes rezultātus zemes iznomāšanai iesniedz apstiprināšanai Domei.”

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: [dome@tukums.lv](mailto:dome@tukums.lv)

APSTIPRINĀTI

ar Tukuma novada Domes 30.04.2015.

lēmumu (prot.Nr.4, 2.§.)

Ar grozījumiem, kas izdarīti ar

Tukuma novada Domes lēmumu:

\_\_.\_\_\_2016.(prot.Nr.\_\_.\_\_.§.),

**SAISTOŠIE NOTEIKUMI Nr.12**

**Par Tukuma novada pašvaldībai piekrītošo**

**vai piederošo neapbūvētu zemesgabalu**

**iznomāšanu un nomas maksas noteikšanu**

Izdoti saskaņā ar likuma „[Par pašvaldībām](http://likumi.lv/doc.php?id=57255)”

43.panta pirmās daļas 13.punktu, 43.panta trešo daļu, Ministru kabineta 30.10.2007. noteikumu Nr.735 “[Noteikumi par publiskas personas zemes nomu”](http://likumi.lv/doc.php?id=165950) 18.punktu

**I. Vispārīgie jautājumi**

1. Saistošie noteikumi nosaka Tukuma novada pašvaldībai (turpmāk – pašvaldība) piekrītošo vai piederošo neapbūvētu zemesgabalu iznomāšanas kārtību un nomas maksas aprēķināšanas kārtību, zemesgabala nomas līguma termiņu, kā arī rezerves zemes fonda zemes iznomāšanas kārtību.

2. Saistošie noteikumi attiecas uz juridiskām un fiziskām personām, kuras vēlas nomāt vai nomā pašvaldībai piederošos vai piekrītošos neapbūvētus zemesgabalus, kā arī nomā apbūvētu zemesgabalu neapbūvētās daļas, bez apbūves tiesībām.

3. Zemesgabali tiek iznomāti, ievērojot racionālu izmantošanu un apsaimniekošanu.

4. Pašvaldība informāciju par iznomājamiem tai piederošiem, piekrītošiem vai rīcībā esošiem zemesgabaliem izliek redzamā vietā Tukuma novada Domes (turpmāk – Dome) ēkā, pagastu pārvalžu un pakalpojumu centru ēkās, kā arī ievieto Tukuma novada pašvaldības tīmekļa vietnē [www.tukums.lv](http://www.tukums.lv) un pašvaldības informatīvajā izdevumā „Tukuma laiks”.

5. Zemes starpgabalu, kā arī zemi, kuru iznomā sakņu dārzu vajadzībām Tukuma pilsētā

vai piemājas dārzu vajadzībām pagastos, kuru platība nepārsniedz 0,5 ha, iznomāšanas kārtība noteikta atsevišķi šo noteikumu V un VI sadaļā.

6. Šajos saistošajos noteikumos noteiktais nomas maksas apmērs, nomas līguma termiņi, nomas pieteikuma iesniegšanas un lēmuma pieņemšanas termiņi neattiecas uz gadījumiem, kad:

6.1. pašvaldība zemi iznomā valsts vai pašvaldības iestādēm, kā arī Tukuma novada pašvaldības kapitālsabiedrībām;

6.2. tiek izlietotas zemes nomas pirmtiesības saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. un 26.pantu.

**II. Lēmuma pieņemšanas kārtība**

7. Lēmumu par zemes gabala iznomāšanu pieņem Dome ne agrāk par diviem mēnešiem no informācijas par iznomājamiem zemesgabaliem izlikšanas redzamā vietā Tukuma novada Domes ēkā, pagastu pārvalžu un pakalpojumu centru ēkās un publicēšanas pašvaldības tīmekļa vietnē www.tukums.lv.

~~8. Primāri tiek izskatīti to personu iesniegumi, kuras savu pamata dzīvesvietu (deklarēto un faktisko - fiziskām personām) vai juridisko adresi (juridiskām personām) reģistrējušas Tukuma novada administratīvajā teritorijā.~~

*Izslēgts ar ar Tukuma novada Domes \_\_\_.\_\_\_\_.2016.lēmumu (prot.Nr.\_\_,\_\_\_..* *§.).*

~~9. Ja uz vienu zemes gabalu piesakās vairākas personas (kurām ir 8.punktā minētā priekšroka, vai pretēji – nevienai nav priekšroka) Domes Īpašumu apsaimniekošanas un privatizācijas komisija rīko šādu zemes gabalu nomas tiesību izsoli. Izsoles rezultātus zemes iznomāšanai iesniedz apstiprināšanai Domei. Nomas tiesību izsolē solīšanu sāk no 15.2.apakšpunktā noteiktās nomas maksas.~~

9. Ja uz vienu zemes gabalu piesakās vairākas personas Domes Īpašumu apsaimniekošanas un privatizācijas komisija rīko šādu zemes gabalu nomas tiesību izsoli. Izsoles rezultātus zemes iznomāšanai iesniedz apstiprināšanai Domei. Nomas tiesību izsolē solīšanu sāk no 15.2.apakšpunktā noteiktās nomas maksas.

*Ar grozījumiem, kas izdarīti ar Tukuma novada Domes \_\_\_.\_\_\_\_.2016.lēmumu (prot.Nr.\_\_,\_\_\_..* *§.)*

~~10. Ja uz vienu zemes gabalu, kas ieskaitīts rezerves zemes fondā, piesakās vairākas personas (kurām ir 8.punktā minētās pirmtiesības, vai pretēji – nevienai nav priekšroka) Domes Īpašumu apsaimniekošanas un privatizācijas komisija rīko šādu zemes gabalu nomas tiesību izlozi un izlozes rezultātus zemes iznomāšanai iesniedz apstiprināšanai Domei.~~

10. Ja uz vienu zemes gabalu, kas ieskaitīts rezerves zemes fondā, piesakās vairākas personas Domes Īpašumu apsaimniekošanas un privatizācijas komisija rīko šādu zemes gabalu nomas tiesību izlozi un izlozes rezultātus zemes iznomāšanai iesniedz apstiprināšanai Domei.

*Ar grozījumiem, kas izdarīti ar Tukuma novada Domes \_\_\_.\_\_\_\_.2016.lēmumu (prot.Nr.\_\_,\_\_\_..* *§.)*

11. Nomniekiem ir pirmtiesības uz jauna nomas līguma noslēgšanu, ja nomnieks ir pildījis nomas līguma nosacījumus un nav kavējis nomas un nekustamā īpašuma nodokļa maksājumus.

**III. Nomas līgumu sagatavošanas un noslēgšanas kārtība**

12. Zemes nomas līgumi tiek slēgti uz pieciem gadiem.

13. Atsevišķos gadījumos, pēc pagastu pārvalžu vadītāju, Teritoriālās attīstības komitejas priekšsēdētāja vai Īpašumu apsaimniekošanas un privatizācijas komisijas priekšlikumiem, zemes nomas līgums var tikt noslēgts uz laiku līdz 10 (desmit) gadiem.

14. Nomniekam ir pienākums viena mēneša laikā no līguma sagatavošanas parakstīt (noslēgt) zemes nomas līgumu. Ja minētajā termiņā zemes nomas līgums netiek parakstīts, persona zaudē nomas tiesības uz zemesgabalu un Domei ir tiesības atcelt attiecīgo lēmumu un pieņemt lēmumu par zemesgabala piešķiršanu nomā citai personai.

**IV. Zemes nomas maksas apm**ē**rs, aprēķināšanas un samaksas k**a**rt**ī**ba**

15. Nomas maksas apmērs (bez PVN) gadā tiek noteikts šādi:

15.1. par rezerves zemes fonda zemes iznomāšanu - 2,5% apmērā no zemes kadastrālās vērtības;

15.2. pārējos gadījumos – 5% apmērā no zemes kadastrālās vērtības.

16. Zemesgabaliem, kam nepieciešama rekultivācija (augsnes sakopšana lauksaimnieciskai izmantošanai), saskaņā ar Domes lēmumu zemes nomas maksa var tikt samazināta, bet ne vairāk kā līdz 1,5% apmērā no zemesgabala kadastrālās vērtības.

17. Personām, kurām piešķirts trūcīgas vai maznodrošinātas personas statuss, zemes nomas maksa samazināma par 90%.

18. Personām, kuru ģimenēs aug bērns-invalīds, un 1. un 2.grupas invalīdiem, zemes nomas maksa samazināma par 50%.

19. Nomas maksa tiek aplikta ar pievienotās vērtības nodokli.

20. Papildus nomas maksai tiek aprēķināts nekustamā īpašuma nodoklis.

**V. Zemes iznomāšana sakņu dārzu un piemājas dārzu vajadzībām**

21. Informāciju par brīvajiem iznomājamiem sakņu dārziem Tukuma pilsētā pieejama Domes Īpašumu nodaļā. Informācija par brīvajiem iznomājamiem piemājas dārziem Tukuma novada pagastu teritorijās pieejama attiecīgā pagastu pārvaldē.

22. Lēmumu par sakņu dārzu iznomāšanu Tukuma pilsētā pieņem Domes Zemes īpašumu pārvaldīšanas komisija.

23. Lēmumu par piemājas dārzu iznomāšanu pagastu teritorijās ar platību līdz 0,5 ha pieņem attiecīgās pagastu pārvaldes vadītājs.

24. Nomas maksas apmērs (bez PVN) gadā tiek noteikts šādi:

24.1. par zemes nomu sakņu dārziem Tukuma pilsētā 25% apmērā no lauksaimniecības zemes bāzes vērtības;

24.2. par zemes nomu piemājas dārziem pagastu teritorijās 5% apmērā no zemes kadastrālās vērtības.

25. Sakņu dārzu nomas un piemājas dārzu nomas maksa tiek aplikta ar pievienotās vērtības nodokli.

26. Personām, kurām piešķirts trūcīgas vai maznodrošinātas personas statuss, sakņu dārza nomas maksa un piemājas dārza nomas maksa samazināma par 90%.

27. Personām, kuru ģimenēs aug bērns-invalīds, un 1. un 2.grupas invalīdiem, sakņu dārza nomas maksa un piemājas dārza nomas maksa samazināma par 50%.

**VI. Starpgabalu iznomāšana**

28. Zemes starpgabali, kuriem nav nodrošināta piekļūšana, var tikt iznomāti tikai starpgabalam pieguļošo zemju īpašniekiem vai nomniekiem. Iznomājot zemes starpgabalu piegulošās zemes nomniekam, starpgabala nomas līguma beigu termiņš nedrīkst būt garāks par pieguļošās zemes nomas līguma termiņu.

29. Nomas maksas apmērs (bez PVN) gadā tiek noteikts 5% apmērā no zemes kadastrālās vērtības gadā.

30. Zemesgabaliem, kam nepieciešama rekultivācija (augsnes sakopšana lauksaimnieciskai izmantošanai), saskaņā ar Domes lēmumu zemes nomas maksa var tikt samazināta, bet ne vairāk kā līdz 1,5% no zemesgabala kadastrālās vērtības.

31. Personām, kurām piešķirts trūcīgas vai maznodrošinātas personas statuss, zemes nomas maksa samazināma par 90%.

32. Personām, kuru ģimenēs aug bērns-invalīds, un 1. un 2.grupas invalīdiem, zemes nomas maksa samazināma par 50%.

33. Nomas maksa tiek aplikta ar pievienotās vērtības nodokli.

34. Papildus nomas maksai tiek aprēķināts nekustamā īpašuma nodoklis.

**VII. Noslēguma jautājumi**

35. Pēc saistošo noteikumu spēkā stāšanās, Domes noteiktā kārtībā tiek pārskatīti līdz šo saistošo noteikumu spēkā stāšanās dienai noslēgtie zemes nomas līgumi, nepieciešamības gadījumā izdarot izmaiņas tajos.

36. Pēc saistošo noteikumu spēkā stāšanās, saistošo noteikumu 11.punkts nav piemērojams tad, ja nomnieks nepiekrīt esošā zemes nomas līguma pārslēgšanai.

37. Pārtraucot nomas zemes izmantošanu, kompensācija par stādījumiem un būvēm (t.sk. inženierkomunikācijām, meliorācijas sistēmām), kā arī par ieguldītajiem izdevumiem vai zaudējumiem, kas radušies apsaimniekojot zemes vienību, zemes nomniekam netiek paredzēta.

38. Kontroli par šo saistošo noteikumu un nomas līguma izpildi Tukuma pilsētā veic Domes Īpašumu nodaļa, pagastu teritorijās - pagastu pārvaldes.